El febrer de 2020 la pel·lícula va aconseguir l'Oscar al millor guió adaptat, a càrrec de Waititi, qui es va convertir en la primera persona maori en guanyar un Oscar. Durant el seu discurs d'acceptació, va "dedicar-ho a tots els nens indígenes del món que vulguin fer art i ballar i escriure històries", i va afegir: "Som els narradors d'històries originals, i també ho fem aquí". "Jojo Rabbit" estava nominada a cinc categories més: millor pel·lícula (Taika Waititi i Chelsea Winstanley), millor actriu secundària (Scarlett Johansson), millor direcció artística, millor vestuari i millor muntatge.